b'\n_START_ARTICLE_\nInformasjons- og kommunikasjonsteknologi\n_START_SECTION_\nIKT i Norge\n_START_PARAGRAPH_\nNorske skoler er tilknyttet l\xc3\xa6rende nettverk i alle landets fylker._NEWLINE_IKT-Norge er en interesseorganisasjon for den norske IKT-n\xc3\xa6ringen. IKT-Norge er uavhengig fra parter i arbeidslivet, og er ikke en arbeidsgiverforening.\n_START_SECTION_\nIKT-utdanninger\n_START_PARAGRAPH_\nDet undervises i IKT ved ulike l\xc3\xa6resteder, bl.a. ved H\xc3\xb8gskolen i \xc3\x98stfold, H\xc3\xb8gskolen i Oslo og Akershus, og Universitetet i Agder, som har en Masterutdanning med fagprofilene: Mobilkommunikasjon, informasjonssikkerhet og systemutvikling._NEWLINE_Norges teknisk-naturvitenskapelige universitet (NTNU) tilbyr blant annet et sivilingeni\xc3\xb8rstudium i ingeni\xc3\xb8rvitenskap og IKT._NEWLINE_P\xc3\xa5 videreg\xc3\xa5ende skoler er det mulig \xc3\xa5 f\xc3\xa5 fagbrev i IKT-servicefag med tittelen IKT-servicemedarbeider. Det er ogs\xc3\xa5 mulig \xc3\xa5 velge fagene informasjonsteknologi 1 og 2 p\xc3\xa5 studiespesialiserende linjer i videreg\xc3\xa5ende skoler. Disse fagene telles som realfag.\n_START_SECTION_\nSertifisering\n_START_PARAGRAPH_\nSertifisering inneb\xc3\xa6rer at IKT-produkter gj\xc3\xb8res gjenstand for en unders\xc3\xb8kelse foretatt av en uhildet tredjepart samt at det er velpr\xc3\xb8vde og dokumenterte sikkerhetsmekanismer._NEWLINE_Sertifiseringsordningen er underlagt Nasjonal sikkerhetsmyndighet (NSM). Den har et fagr\xc3\xa5d under ledelse av Ingvild Myhre, som er konsernsjef i Network Norway.'